NaiveNeuron/SloPal huggingface dataset:
Blanár, Juraj, podpredseda NR SR (2022-03-16):
Ďakujem, pán spravodajca. Otváram všeobecnú rozpravu. Písomne sa nikto neprihlásil, kto má záujem ústne sa prihlásiť do rozpravy, môže tak urobiť teraz. Konštatujem, že nikto. Vyhlasujem teda všeobecnú rozpravu za uzavretú. Pán navrhovateľ, máte záujem o záverečné slovo? Pán spravodajca? Prerušujem rokovanie o tomto bode programu. Pristupujeme k ďalšiemu bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 310/2019 Z. z. o fonde na podporu športu a o zmene a doplnení niektorých zákonov v znení neskorších predpisov a ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov. Je to parlamentná tlač 910 a návrh na pridelenie výborom v rozhodnutí 941. Opäť udeľujem slovo pánovi ministrovi školstva, aby tento vládny návrh zákona uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov a ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 910.)
Štefanec, Ivan, poslanec NR SR (2010-08-04):
Ďakujem pekne za slovo, pán podpredseda. Pán podpredseda Fico, opäť ste nesklamali, opäť ste ignorovali všetky fakty. Fakty totiž hovoria o tom, že ste doviedli Slovensko na pokraj priepasti. Ešte pred jeden a pol rokom ste tvrdili národu, že vraj kríza sa nás nedotkne. Realita je taká, že po jeden a pol roku máme najväčší hospodársky prepad, najväčší nárast zadlženosti a najväčší nárast nezamestnanosti zo všetkých okolitých krajín. Výhovorky na krízu neobstoja, lebo nárast nezamestnanosti je viac ako dvojnásobný oproti priemeru krajín Európskej únie. Fakty sú teda jasné. A ešte jedna oblasť ma zaujala vo vašom vystúpení. A to je pokračovanie demagógie na tému zavedenia eura. Vy tvrdíte, že vraj vtedajšia opozícia vám vôbec nepomohla. No nie je to pravda. Fakty hovoria o niečom inom. Nebol to Smer, ale bola to SDKÚ – Demokratická strana, ktorá na svoje náklady pripravila informačné materiály, bola to SDKÚ – DS, ktorá zorganizovala viac než stovku stretnutí s občanmi na tému eura. A bola to SDKÚ – DS, ktorá podporila všetky relevantné zákony pri prijatí eura v tejto Národnej rade. Pán podpredseda, keď sme prijímali euro a keď tu bol predložený generálny zákon, tak celá opozícia hlasovala za návrh, z koalície sa vtedy zdržal hlasovania jeden poslanec. Takže nie je pravdou, že my sme nepodporovali euro, vy ste len dotiahli to, čo bolo začaté vašimi predchodcami. Nedôveryhodným nie je programové vyhlásenie vlády, ale nedôveryhodným ste vy, pán podpredseda, pretože ignorujete všetky fakty. Ďakujem.
Karahuta, Jaroslav, poslanec NR SR (2021-11-24):
Fungujem, áno. Ďakujem veľmi pekne, pán predseda. Ja iba v krátkosti. Pre mňa a pre naše hnutie SME RODINA je dnes veľký deň, pretože úverový bonus, ako sme to nazvali pracovne, s ktorým sme chodili od roku 2017 po území Slovenskej republiky v rámci našich prezentácií, sa napĺňa. Ja chcem len týmto poďakovať pánovi ministrovi Vlčanovi za perfektnú prácu. Je to vec, ktorá v skutočnosti pomôže slovenským poľnohospodárom, pánovi kolegovi Szőllősovi za tento pozmeňovák, pretože tento, tieto finančné nástroje vlastne pomôžu postupne stabilizovať rezort, ktorý je ešte stále rezortom druhej aj tretej kategórie, niekde, kde patrí, to znamená do... zvrátiť ten, ten drastický investičný prepad, investičný dlh, ktorý majú naši poľnohospodári. A pokiaľ sa správne uchopí tento dôležitý finančný nástroj, tak vlastne takto pán minister tým, že pripravil to, čo pripravil, nepriamo donúti poľnohospodárov slušnou formou myslieť 10-15 rokov dopredu, pretože keď budú vidieť, že to funguje a že si zoberie ten úver a dostane nejakú bonifikáciu toho úveru na 10. alebo 15. rok 5 %, 10 %, to už bude záležať od štátneho rozpočtu, tak ozaj sa zastaví po 34 rokov prepad, prepad slovenského poľnohospodárstva a konečne z poľnohospodára, sedliaka sa stane ten vážený občan, nie občan tretej kategórie, ktorý zabezpečuje výživu pre 5,5 mil. občanov Slovenskej republiky. Takže, pán minister, ďakujem veľmi pekne.
Kollár, Boris, predseda NR SR (2022-06-22):
Prosím, prezentujme sa a hlasujeme. Jožo, ukazuj. (Smiech v sále.) (Hlasovanie.) Prítomných 123 poslancov, za 66, proti 6, zdržalo sa 50, nehlasoval 1. Uvedený návrh sme schválili.
Laššáková, Jana, podpredsedníčka NR SR (2015-04-16):
S reakciou, pán poslanec Číž, nech sa páči.
M. Číž, podpredseda NR SR: (2007-05-09):
Vážené kolegyne, kolegovia, teraz otváram všeobecnú rozpravu. Chcem vás informovať, že som nedostal žiadnu písomnú prihlášku. Pýtam sa preto, kto sa do rozpravy chce prihlásiť ústne? Ak nikto, uzatváram možnosť prihlásiť sa do rozpravy ústne a vyhlasujem všeobecnú rozpravu za skončenú. Tým pádom ďakujem za vykonanú prácu navrhovateľovi a, samozrejme, aj spravodajcovi a dovoľte mi, vážené kolegyne, kolegovia, aby som prerušil rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v súvislosti so zrušením krajských úradov . Tento vládny návrh ste dostali pod tlačou 271 a návrh na jeho prerokovanie vo výboroch v rozhodnutí predsedu č. 268. Poprosím opäť pána podpredsedu vlády, aby aj tento vládny návrh zákona uviedol.
Sulík, Richard, predseda NR SR (2011-02-02):
Ďakujem pekne. Dávam slovo členovi výboru pre pôdohospodárstvo a životné prostredie poslancovi Jánovi Golianovi, aby informoval Národnú radu o výsledku prerokovania návrhu vlády vo výbore.
Laššáková, Jana, poslankyňa NR SR (2017-03-28):
Pán predsedajúci, dajte hlasovať o tom, že Národná rada prerokuje vládny návrh zákona v druhom čítaní.
Martvoň, Anton, poslanec NR SR (2015-04-22):
Ďakujem pekne. Pán poslanec Lipšic, no, vy ste tu na začiatku vášho vystúpenia počítali poslancov SMER-u. Je dosť zaujímavé, že ste si nepozreli na vlastných spolupredkladateľov toho pozmeňujúceho návrhu, ktorý ani v podstate polovica z nich tu nebola a nemali ani tú korektnosť, že si vás aspoň vypočujú. Chýbal tu pán Galko v tom čase. Pán Kadúc tu nebol. Kaník sa tu neukázal. (Reakcia z pléna.) Ale odišiel, odišiel, však kde je Kadúc? Odišiel. A Kaník... (Prerušenie vystúpenia predsedajúcou.)
Pellegrini, Peter, predseda NR SR (2015-04-17):
Pán poslanec Hlina. Budeme pokračovať v prerušenej rozprave o návrhu skupiny poslancov na odvolanie Jána Figeľa z funkcie podpredsedu Národnej rady Slovenskej republiky, tlač 1506. Ešte pred tým, ako dám slovo ďalšiemu ústne prihlásenému pánovi poslancovi Blahovi, nech sa páči, s procedurálnym návrhom pán poslanec Hlina.
Jurinová, Erika, podpredsedníčka NR SR (2014-04-01):
Na vaše vystúpenie chcú reagovať traja páni poslanci s faktickými poznámkami. Uzatváram možnosť prihlásiť sa. Nech sa páči, pán poslanec Martvoň.
Hrnčiar, Andrej, podpredseda NR SR (2017-10-17):
Ďakujem. Otváram rozpravu. Do rozpravy som dostal jednu písomnú prihlášku od pána poslanca Mihála, ktorého tu však nevidím. Takže sa pýtam, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Takže prerušujem rokovanie o tomto bode programu. V rokovaní budeme pokračovať druhým čítaním o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Vládny návrh zákona má parlamentnú tlač 663. Spoločná správa výborov má tlač 663a. Pán minister, nech sa páči, odôvodnite vládny návrh zákona. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 663.]
P. Hrušovský, predseda NR SR: (2005-12-07):
R. Vavrík, poslanec: Áno, presne tak, pán predseda.
Hort, Milan, podpredseda NR SR (2011-03-24):
Ďakujem. Pani poslankyňa, máte záujem o doplňujúcu otázku? (Reakcia poslankyne.) Nech sa páči. Taktiež sú dve minúty pre vás.
Pellegrini, Peter, predseda NR SR (2015-03-12):
Prezentujme sa a hlasujme o návrhu pána spravodajcu prerokovať tento vládny návrh zákona v treťom čítaní ihneď. (Hlasovanie.) Prítomných 140 poslancov, za hlasovalo 81, proti bolo 15, zdržalo sa 43 poslancov, nehlasoval 1. Návrh sme schválili. Sme v treťom čítaní . Pýtam sa, či sa niekto chce prihlásiť do rozpravy ústne, nakoľko písomnú prihlášku nemám. Nikto. Vyhlasujem rozpravu za skončenú. Nech sa páči.
P. Paška, predseda NR SR: (2008-05-20):
(Hlasovanie.) 141 prítomných, 61 za, 64 proti, 16 sa zdržalo. Konštatujem, že tento návrh uznesenia sme neprijali. Ďakujem pekne, pán spravodajca. Dámy a páni, naplnil sa program 22. schôdze, vyhlasujem schôdzu za skončenú. Vyhlasujem 10-minútovú prestávku do 14.50 hodiny, keď budeme pokračovať mimoriadnou, 23. schôdzou Národnej rady. (Rokovanie 22. schôdze NR SR sa skončilo o 14.41 hodine.) (Po skončení rokovania 22. schôdze NR SR sa začalo rokovanie 23. schôdze NR SR.)
Přidal, Alojz, poslanec NR SR (2015-05-20):
Aby sa vyjadril pán poslanec Martvoň jednoznačne... (Prerušenie vystúpenia predsedajúcim.)
Nachtmannová, Oľga, poslankyňa NR SR (2014-06-05):
Vážená pani podpredsedníčka, vážená kolegyňa, kolegovia, dovoľte mi, aby som aj ja zaujala stanovisko. Tak isto môžem povedať, že je veľmi dobré, že takýto postoj odrazu nastal, že sa konečne zmenil prístup k vysokoškolskému vzdelávaniu, ale nedá mi, skutočne mi nedá, aby som spomenula samotný začiatok, ako sa formovalo školstvo, ako nadväzoval na Bolonský proces. Pán navrhovateľ, vy ste v tom čase boli štátnym tajomníkom ministerstva práce, sociálnych vecí a rodiny, keď sa... (Reakcia predkladateľa.) V ďalšej, ale vy ste mali tu možnosť štyri roky meniť zákon o štátnej službe a zákon o verejnej službe potom, ktorý ste zmenili na zákon o zamestnávaní zamestnancov pri prácach vo verejnom záujme. Prečo ste v týchto zákonoch nastavili pravidlá tak, že každý jeden zamestnanec v týchto službách alebo pri prácach vo verejnom záujme musí mať minimálne magisterský stupeň vzdelávania, každý jeden referent? Tam mohol byť začiatok, aby sme skutočne racionálne budovali školstvo. Vy teraz vytrhávate nejaké hrozienka. Treba skutočne bakalársky stupeň upevniť, presadiť. Lenže v roku 2002 a niekoľko rokov tiež pred tým sa nám zo školstva začal formovať veľmi výnosný biznis. Ja vám pripomeniem fakty. V roku 2002 na Slovensku 22 vysokých škôl, za 4 roky neskôr na Slovensku už je 34 vysokých škôl. A pozrime sa, väčšinou tie vysoké školy, ktoré vznikali, súviseli práve s vami prijatými zákonmi. To bolo tak perfektne nastavené. Ja som už v tom období hovorila – a pán kolega to môže potvrdiť –, že väčšina vysokoškolsky vzdelaných ľudí v krajinách starej Európy má bakalársky stupeň vzdelania, treba v tom niečo robiť. Lenže veľmi dobre všetci vieme, že keď nastavíme pravidlá na začiatku, tak je podstatne ťažšie ich potom meniť. Ale určite urobíme všetko pre to, ale nie takto kuso, treba sa na to pozrieť širokospektrálne a treba ozaj vysokoškolské vzdelávanie posunúť na inú úroveň. Ja by som sa inak pozastavila aj nad tým, čo sa deje v ostatnom období, ako sa nám posúva doktorandský stupeň vzdelávania. Keď si vezmeme štatistiky v starej Európe, tak tam minimum ľudí má PhD. A kam sme sa dostali na Slovensku? Pričom má ísť o vedecký titul. Za človekom má byť vedecké bádanie. A čítam tlač dennú, niekto si už založil firmu aj na písanie, nieže bakalárskych, diplomových, ale aj na dizertačné práce. Čiže aj na toto sa treba pozrieť, treba ozaj ten problém riešiť komplexne. Ďakujem.
B. Bugár, podpredseda NR SR: (2002-05-21):
R. Hofbauer, poslanec: Pán poslanec Brňák sa zmienil o jednej veľmi závažnej medzere, ktorá ostáva za touto vládou, a obávam sa, že zostane aj natrvalo. Prečo? Pod egidou ministra spravodlivosti sa vypracovalo obrovské dvojdielne, snáď dvojtisícstranové dielo Zločiny komunizmu. Bolo povedané A, nebolo povedané B. Ak boli zločiny, kde sú zločinci? Ak sú zločinci, ako to, že tento rezort spravodlivosti nekoná v záujme spravodlivosti? Ak nekoná, tak boli zločiny? A tento reťazec sa v podstate otáča v bludnom kruhu tejto vládnej koalície, ktorá je poprepletaná s mocenskými zložkami predchádzajúceho režimu do takej miery, že vlastne nič sa neudialo, a obávam sa, že nič sa ani neudeje. Prečo táto moja skepsa. Ak ste mohli sledovať poslednú nedeľnú debatu, tak perspektívna politická hviezda Robert Fico mal ako hlavnú tematiku, ako spraví z Vladimíra Mečiara bezdomovca, ako ho zatvorí. Nuž ak je toto dominantná tematika súčasnej politickej perspektívnej scény, tak to je len cesta do prepadliska a Fico v podstate len potvrdzuje to prepadlisko, z ktorého vzišiel a do ktorého sa sám aj prepadá. Takže preto som taký veľký skeptik, že či sa vôbec dospeje k odvahe a zodpovednosti, aby tí, ktorí boli pri moci pred rokom 1989, priznali skutočnosti, ktoré sa tam diali. Ja ich neobviňujem, však ja som takisto pracoval na ministerstve, ale, jednoducho, ak zločiny komunizmu existovali, tak treba za tým čosi upratať, a preto mi tu chýba pán minister spravodlivosti Ján Čarnogurský, ktorý na jednej strane robí hrmotavý hurhaj a na druhej strane robí hodvábne ticho.
B. Bugár, podpredseda NR SR: (2003-12-03):
(Hlasovanie.) Prítomných  130, za 3, proti 100, zdržalo sa 25 poslancov, nehlasovali 2. Konštatujem, že ani tento bod sme neschválili. Pán poslanec, ešte máme nejaký bod, o ktorom sme nehlasovali.
Viskupič, Jozef, poslanec NR SR (2013-12-16):
Ďakujem. Ja by som možno tromi vetami. Áno, súhlasím s tým, že niektoré, do niektorých sviatkov. Ale keď hovoríš o štátnych sviatkoch, tam je len sviatok svätého Cyrila a Metoda. A myslím si, že on má dostatočnú spoločenskú objednávku na to, aby sviatkom štátnym ako taký zostal. A vôbec nemám ambíciu sa do tohto nejakým spôsobom púšťať. Sú ostatné, ktoré možno pod, s tým konkordátom súvisia, ale medzi nimi sú 24., 25., 26. december, ale to asi tiež nebudeme spochybňovať. A jediná debata, ktorá sa spustila ohľadom toho, to bol 15. september, Sedembolestná panna Mária. Všetko ostatné sú pamätné dni, ktoré nemajú tú, že ľudia sú doma, alebo tak mám jednoducho povedať. Ale pre mňa z tej debaty je zaujímavý moment, že skúsme si ich stanoviť, aj tie svetské alebo sekulárne, alebo akokoľvek ich nazveme, tak, aby skutočne niečo reprezentovali, pretože tu má predkladateľ za to, že 1. september ako štátny sviatok s najväčšou tou spoločenskou hodnotou je deň Ústavy Slovenskej republiky a ten by rád vymenil za iný sviatok, v tomto prípade Milana Rastislava Štefánika. A ten 1. september býva už aj tu za ten čas, čo sedím, ale aj pred tým, ako keby spochybňovaný a podobne. Ja chcem iba na záver povedať jednu vec. Možno pani poslankyne, páni poslanci si všimli také panely, keď vchádzajú do práce sem. A tie panely z hľadiska vývoja si nevšimli 17. november. To je pre mňa obrovský faul, že medzi tabuľami od vzniku nie je 17. november.
Danko, Andrej, podpredseda NR SR (2023-11-16):
Poslanec Krátky.
Blanár, Juraj, podpredseda NR SR (2021-12-09):
Pán kolega Baška, absolútne ti rozumiem ako županovi a zriaďovateľovi nemocníc, že ten tvoj postoj zahŕňa všetky oblasti, ktoré musíš riešiť, a máš skúsenosti a hlavne máš priamo spätnú väzbu od jednotlivých zástupcov v tých regiónoch, ale aj z vlastných nemocníc. Spomínal si ambulantnú starostlivosť, to znamená všeobecných a špecialistov. To je naozaj veľký problém. Samosprávny kraj zo zákona má právomoci, prenesené právomoci v zastúpení ministerstva zdravotníctva a viem, že dnes už sú obrovské problémy so zabezpečením špecializovanej ambulantnej starostlivosti. Takí neurológovia, to je, to je úplne niečo, čo už začína byť tak ťažké. A viem, že na samosprávny kraj tvoj, ale aj ostatné samosprávne kraje, sa občania obracajú, aby im nejakého neurológa našli a vôbec aby dostali nejakú zdravotnú starostlivosti, pretože je ich žalostne málo. A takto by som mohol pokračovať ďalej. Toto sa opomenulo. Áno. To, čo sa chce urobiť teraz, je niečo, čo sa robí zvrchu, ale musí sa začať zo základu. Ak už teraz nevieme reprivatizovať alebo presnejšie zoštátniť všetkých lekárov, ktorí boli sprivatizovaní, to sú všeobecní predovšetkým a špecialisti, tak je potrebné si povedať, akým spôsobom zabezpečíme túto sieť, a že musíme z toho vylúčiť nejaké také voluntaristické prvky, ktoré sú len čisto podmieňované trhom, ale musia byť podmieňované predovšetkým všeobecným záujmom a poskytovaním zdravotnej starostlivosti tam, kde je potrebná v určitom okruhu pre všetkých. A tento návrh zákona to určite nerieši.
Kollár, Boris, predseda NR SR (2022-12-06):
Ďakujem pekne. Pán poslanec Gyimesi.
Svrček, Miloš, poslanec NR SR (2022-09-21):
Ďakujem pekne za slovo. Ďakujem aj obom kolegom za podporu. Pán poslanec Goga, súhlasím s tebou. Ja som bol tiež prekvapený, že takáto právna úprava nie je a Slovenská správa ciest je posledným správcom, ktorý nemá takúto zákonnú možnosť. Takže práve z toho dôvodu som sa toho chytil a nebolo to ľahké, pretože keď si niekto predstavuje, že to je niečo len tak napísať na papier a prísť s tým, tak nie je to pravda. Predchádzali tomu dlhé mesiace rokovaní a zisťovaní skutočného stavu z aplikačnej praxe. Takže ja som rád, že to vôbec je tuto na stole, že s tým prichádzame a preto aj objektívne musím povedať, že ak hocikto z vás ako z kolegov poslancov má nejaký návrh ešte na doplnenie a zlepšenie tejto legislatívy, tak sem s nim. Sem s touto legislatívou, lebo výrazným spôsobom, míľovými krokmi sa posunieme dopredu. Samozrejme, musím povedať aj tú druhú stránku mince, je to aj o tých financiách, čiže je to o zhodnotení tých najakútnejších problémov, tých najkritickejších úsekov, ktoré je potrebné riešiť a pripraviť sa aj na prípravu nejakého rozpočtu alebo badžetu na opravu týchto ciest, pretože ministerstvo dopravy potom bude po účinnosti tohto zákona čakať ďalší krok, a to je príprava rozpočtu s ministerstvom financií, aby sa vedeli pripraviť financie na aplikáciu tohto zákona. Takže ešte raz ďakujem pekne, kolegovia, a verím, že to prejde do druhého čítania.
Počiatek, Ján, minister dopravy, výstavby a regionálneho rozvoja SR (2014-09-18):
Bohužiaľ, nie, takúto detailnú nemám. Mohol by som len zopakovať tú odpoveď, ktorú mám. A ťažko mne špekulovať, aké sú dôvody. Keby tu bol kolega Kaliňák, určite by vám rozvinul tú odpoveď na niekoľko desiatok minút, ale, bohužiaľ, ja vám neviem viac povedať k tomu.
Blanár, Juraj, podpredseda NR SR (2022-03-15):
Ďalší s faktickou poznámkou pán poslanec Mizík.
Laurenčík, Milan, podpredseda NR SR (2020-04-20):
Ďakujem pekne, pán podpredseda vlády, zaujmite miesto pre navrhovateľov. Dávam slovo spravodajkyni, ktorú určil navrhnutý gestorský výbor pre financie a rozpočet, pani poslankyni Anne Miernej, nech sa páči.
Brocka, Július, poslanec NR SR (2013-09-17):
Mňa zaujala tá výzva pána poslanca Viskupiča, výzva na diskusiu s poslancami. Pán kolega, nechcel som to hovoriť, ale diskusia vyzerá úplne inak, 123-minútové vystúpenie kolegu Mičovského, to nie je inšpirácia na boj proti korupcii tu v parlamente. To je inšpirácia na zmenu rokovacieho poriadku. Veď mňa by zaujímalo, koľkí z vašich poslancov tu boli počas jeho vystúpenia, prípadne po koľkých minútach vypli a už ho nepočúvali. Veď predsa to nie je úplne s kostolným poriadkom, prosím vás, veď 123 minút a potom bolo prihlásených ďalších 6-7 vašich kolegov, ak chcete tou formou zdôrazniť vážnosť témy, to sa dá oveľa ľahšie. Napríklad tým, čo ste urobili teraz, že ste reagovali úplne, teda od srdca na reakciu pána poslanca Číža. A to splnilo, urobilo viacej ako vaše 123-minútové vystúpenie. Čiže ak chcete diskutovať, tá forma je dôležitá, máte to v rukách. Naozaj ukážte to vy z vášho klubu, ako sa diskutuje, ale priznám sa, že tá forma, ktorú ste zvolili, skôr dáva argumenty tým, ktorí budú hlasovať proti, naozaj.
Figeľ, Ján, podpredseda NR SR (2012-06-27):
Ďakujem pekne. Ďalším prihláseným do rozpravy je pán poslanec Dušan Galis. Nech sa páči.
P. Abrhan, poslanec: (2003-09-16):
Z. Martináková, podpredsedníčka NR SR: Prosím, prezentujme sa a hlasujme o tomto uznesení, ako bolo prednesené. (Hlasovanie.) Prítomných 133 poslancov, za návrh hlasovalo 57, proti 60 poslancov, zdržalo sa 16 poslancov. Konštatujem, že sme neschválili návrh tohto uznesenia. Pokračujte, pán spravodajca.
M. Číž, podpredseda NR SR: (2009-06-17):
Vážené kolegyne, kolegovia, poprosím ešte o trošku kľudu, ešte by sme mohli stihnúť spravodajskú správu. Spravodajcom, ktorého určil navrhnutý gestorský výbor, výbor pre financie, rozpočet a menu, je pán poslanec Jozef Mikuš. Pán poslanec, ešte, pokiaľ je možné, spravodajskú správu, predpokladám, stihneme.
Naď, Jaroslav, minister obrany SR (2020-06-03):
Ďakujem veľmi pekne, pán predsedajúci. Vážené dámy, vážení páni, dovoľte mi z poverenia pána podpredsedu vlády Slovenskej republiky a ministra financií predstaviť na dnešnom rokovaní vládny návrh zákona o mimoriadnych štátnych zárukách a o doplnení niektorých zákonov. Európska únia a jej členské štáty sa dohodli na viacerých iniciatívach s cieľom zmierňovať negatívne zdravotné a hospodárske následky pandémie COVID-19. Konkrétne pre oblasť pracovného trhu Únia navrhla zriadenie tzv. európskeho nástroja dočasnej podpory na zmiernenie rizík nezamestnanosti, ak chcete, pod názvom SURE. Nariadenie o jeho zriadení vstúpilo do platnosti dňa 20. mája 2020. Nástroj SURE umožňuje členským štátom žiadať Úniu o zvýhodnené pôžičky. Z tých bude možné čiastočne pokrývať zvýšenie verejných výdavkov na režimy skráteného pracovného času, či už ide o kurzarbeit, alebo o podobné opatrenia, najmä pre samostatne zárobkovo činné osoby. Cieľom je zníženie negatívnych dopadov COVID-19 na hospodárstvo a na zamestnanosť, ktoré hrozia členským štátom Európskej únie vrátane Slovenskej republiky v dôsledku tejto mimoriadnej situácie. Z dôvodu zvýšenia kapacity nástroja SURE na 100 mld. eur bolo dohodnuté, že členské štáty poskytnú Európskej únii záruky na vyplácanie úverovej pomoci v celkovej výške 25 mld. eur, zvyšok kapacity nástroja bude krytý rozpočtom Európskej únie. Pre Slovensko to znamená poskytnutie záruky v maximálnej výške 173 516 250 eur, ktorá by mala byť vo forme podmieneného záväzku bez dopadu na verejné financie. Úverové prostriedky sa získavajú za podstatne výhodnejších podmienok vďaka využitiu najväčšieho ratingu EÚ. Opäť sa tak ukazuje – na rozdiel od názoru niektorých v pléne –, že je naozaj dôležité byť súčasťou európskeho spoločenstva štátov, ktoré spoločným úsilím vytvárajú nástroje na prekonanie súčasnej krízy a na zmiernenie jej dopadov. Návrh zákona predkladáme z dôvodu potreby zavedenia národnej právnej úpravy v Slovenskej republike práve pre poskytnutie, správu a realizáciu záruk pre tento nástroj SURE. Zároveň promptné poskytnutie štátnych záruk všetkými členskými štátmi EÚ je nevyhnutnou podmienkou aktivovania tohto nástroja a umožní tak členským štátom vrátane Slovenskej republiky prístup k veľmi významnej úverovej pomoci z tohto nástroja. Vážené dámy poslankyne, vážení páni poslanci, dovoľte mi preto požiadať vás o schválenie vládneho návrhu zákona o mimoriadnych štátnych zárukách a o doplnení niektorých zákonov. Ďakujem veľmi pekne.
Šuca, Peter, poslanec NR SR (2018-03-14):
Ďakujem za slovo. Vážený pán predsedajúci, vážené panie poslankyne, páni poslanci, vážení prítomní, Výbor Národnej rady Slovenskej republiky pre obranu a bezpečnosť predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov zákon o ochrane pred odpočúvaním, správu výboru o stave použitia informačno-technických prostriedkov za rok 2017. V súlade s § 9 zákona č. 166/2003 Z. z. o ochrane súkromia pred neoprávneným použitím ITP a o zmene a doplnení niektorých zákonov výbor požiadal Ministerstvo vnútra Slovenskej republiky – Policajný zbor, ministerstvo spravodlivosti – Zbor väzenskej a justičnej stráže a ministerstvo financií – Finančná správa v mesiaci január 2018 o zaslanie správy o použití informačno-technických prostriedkov za rok 2017. Správu o použití ITP za rok 2017 predložili všetky dotknuté subjekty vo verzii neobsahujúcej utajované skutočnosti. Údaje o použití ITP neobsahujú utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 6. marca 2018 na 44. schôdzi, zobral ju na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou správy. Prečítam teda návrh na uznesenie, pán predsedajúci. Uznesenie Národnej rady Slovenskej republiky k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2017 (tlač 849). Národná rada Slovenskej republiky berie na vedomie správu Výboru Národnej rady Slovenskej republiky pre obranu a bezpečnosť o stave použitia ITP za rok 2017 (tlač 849). Pán predsedajúci, otvorte, prosím, rozpravu k predmetnému bodu rokovania.
Muňko, Dušan, poslanec NR SR (2017-10-12):
Vážený pán predsedajúci, v rozprave k uvedenému návrhu zákona vystúpili traja poslanci. Pán poslanec Simon podal návrh vrátiť zákon na dopracovanie, pozmeňujúci návrh podala aj pani poslankyňa Antošová. Pán predseda, dajte najprv hlasovať o návrhu poslanca Simona vrátiť návrh zákona na dopracovanie.
Laššáková, Jana, podpredsedníčka NR SR (2014-11-10):
Dobre, tak dávam o vašom procedurálnom návrhu hlasovať, aby sme zabezpečili účasť ministra zdravotníctva. Je všeobecný súhlas? (Protirečivé reakcie z pléna.) Nie je. Prezentujme sa a hlasujeme. (Hlasovanie. Prítomných 47 poslancov, za 31, proti 11, zdržali sa 4, nehlasoval 1.) Národná rada nie je uznášaniaschopná. Zvoláme poslanecké grémium a... (Reakcia z pléna.) Pán poslanec, ak by ste mali procedurálny návrh, môžete zopakovať? Myslím si, že nie. Na poslaneckom grémiu, keď sa poslanecké grémium dohodne a povie, ale nebudeme sa tu... (Reakcie z pléna.) Vyhlasujem krátku prestávku a zvolávam poslanecké grémium. (Krátka prestávka.) (Po prestávke.)
A. Belousovová, podpredsedníčka NR SR: (2007-06-28):
Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Sárközy, pán poslanec Markovič. Končím možnosť prihlásiť sa ústne do rozpravy. Ako prvá má slovo pani poslankyňa Sárközy. Nech sa páči, páni poslankyňa.
Hrnčiar, Andrej, podpredseda NR SR (2016-11-28):
V zmysle rokovacieho poriadku o slovo požiadal pán minister. Nech sa páči.
Hort, Milan, podpredseda NR SR (2011-09-13):
Pán poslanec Martin Chren, nech sa páči.
Jurinová, Erika, podpredsedníčka NR SR (2014-03-25):
S reakciou na faktickú poznámku pán poslanec Kadúc.
Blanár, Juraj, poslanec NR SR (2014-01-29):
Pán poslanec, je to také krátkozraké, pretože pokiaľ sa domnievam, pamätám si, že ste hlasovali aj za zákon, kde napríklad zriaďovateľ cirkevnej školy môže na základe výberovej komisie rady školy vetovať rozhodnutie rady školy, lebo je tam práve to prepojenie zodpovednosti s radou školy, aj samotného zriaďovateľa. Tuto vám to nevadí a tuto vidíte nejaký problém. Práve naopak, myslím si, že tu musí dôjsť ku zhode. Ku zhode tých, čo sú zodpovední za to. To znamená, tí, ktorí vyberajú a majú tiež zodpovednosť, aby vybrali toho najlepšieho, ale potom aj samotného ministra alebo predstaviteľa, zriaďovateľa tej konkrétnej inštitúcie kultúrnej, aby to bol človek, ktorý bude dobre nielen viesť tú inštitúciu, ale aj spravovať majetok. A to treba tiež povedať. To nie je len o tom, že on vedie inštitúciu ako divadlo, ale spravuje niekoľkomiliónový, desiatky miliónov možno majetok za zriaďovateľa. A to je obrovská zodpovednosť. To znamená inými slovami, to musí byť aj dobrý manažér. Nemôže to byť len ten, ktorý dokáže, povedzme, viesť po kultúrnej stránke to divadlo alebo inú kultúrnu inštitúciu, ale musí vedieť dobre manažovať. A toto je, podľa mňa, zodpovednosť, ktorá patrí rovnako aj ministrovi a má právo a mal by mať právo do toho hovoriť. Plne to podporujem. (Potlesk.)
Glváč, Martin, podpredseda NR SR (2018-10-17):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Mizík nech sa páči.
Laurenčík, Milan, podpredseda NR SR (2022-03-24):
Ďakujem, zaujmite miesto pre navrhovateľov. Ja teraz dám slovo spoločnej spravodajkyni z výboru pre vzdelávanie, vedu, mládež a šport pani poslankyni Márii Šofranko, aby informovala Národnú radu o výsledku rokovania výborov o tomto návrhu zákona, aby odôvodnila návrh, ako aj stanovisko gestorského výboru. Nech sa páči.
Kollár, Boris, predseda NR SR (2023-01-19):
(Zaznievanie gongu.) Vážené pani poslankyne, vážení páni poslanci, prosím, aby sme sa prezentovali a zistili, či sme schopní sa uznášať. (Prezentácia.) Zisťujem, že je prítomných 66 poslancov, teda Národná rada je neuznášaniaschopná. Zvolávam teraz grémium, aby sme sa dohodli na ďalšom postupe. (Poslanecké grémium. Prestávka.)
Hrnčiar, Andrej, podpredseda NR SR (2019-09-25):
Vážené panie poslankyne, vážení páni poslanci, otváram desiaty rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Jozef Burian, Maroš Kondrót, Dušan Muňko, Štefan Zelník, Lucia Žitňanská. O ospravedlnenie z dôvodu práceneschopnosti požiadal poslanec Mikuláš Krajkovič. Pokračujeme v prerušenej zlúčenej rozprave v prvom čítaní o bodoch 126 až 129 programu, ktorými sú návrhy poslancov na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlače 1580, 1625, 1633 a 1652). Ďalšou v poradí z ústne prihlásených rečníkov do rozpravy je poslankyňa Jana Nehézová. [Pokračovanie rokovania o návrhu poslanca Národnej rady Slovenskej republiky Richarda Vašečku na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 1580, a o návrhu poslancov Národnej rady Slovenskej republiky Mariana Kotlebu, Rastislava Schlosára, Jany Nehézovej, Stanislava Drobného a Petra Krupu na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 1625, a o návrhu poslancov Národnej rady Slovenskej republiky Milana Krajniaka a Jozefa Lukáča na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 1633, a o návrhu skupiny poslancov Národnej rady Slovenskej republiky (M. Krajčí, E. Heger, G. Grendel, M. Fecko, I. Matovič, J. Marosz, N. Milanová a M. Sopko) na vydanie zákona, ktorým sa dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 1652.]
B. Bugár, podpredseda NR SR: (2003-10-22):
(Hlasovanie.) Prítomných 76 poslancov, za návrh hlasovalo 75, hlasovania sa zdržal 1. Konštatujem, že Národná rada sa rozhodla, že tento poslanecký návrh zákona pridelí výborom, určí gestorský výbor, ako aj lehotu výborom na jeho prerokovanie v druhom čítaní. Pán poslanec Lintner, procedurálny návrh, nech sa páči. Ľ. Lintner, poslanec: Ďakujem za slovo, pán podpredseda. Mám procedurálny návrh, ktorý bude súvisieť s programom tejto schôdze. V mene troch poslaneckých klubov navrhujem, aby zákony, ktoré vrátil pán prezident na opätovné prerokovanie, zákon o sociálnom poistení, zákon o náhrade príjmu pri dočasnej pracovnej neschopnosti zamestnanca, zákon o orgánoch štátnej správy v oblasti sociálnych vecí, rodiny a služieb zamestnanosti, boli prerokúvané na budúcu stredu, teda 29. októbra po tom bode, ktorý je tam zaradený v rámci programu, teda po 7. bode. (Hlasy z pléna.)
Zmajkovičová, Renáta, podpredsedníčka NR SR (2013-12-03):
Pán poslanec Hlina. Pán poslanec, máte to na dlhšie ako 4 minúty?
Figeľ, Ján, podpredseda NR SR (2015-12-04):
Ďakujem pekne. Pani Žitňanská nie je v sále, takže stráca nielen poradie, ale aj možnosť na vystúpenie. Pán minister, chcete vystúpiť ešte v rozprave alebo už so záverečným? Nechcete. Takže vyhlasujem všeobecnú rozpravu týmto za skončenú. Pán navrhovateľ, teraz máte priestor pre, pán navrhovateľ... (K rečníckemu pultu však prišiel spoločný spravodajca.)
Gaborčáková, Soňa, poslankyňa NR SR (2016-05-19):
Dobrý deň. V rozprave k tlačiam 59, 65, 87, 97, 98, 102 a 105, ku ktorým prebehla zlúčená rozprava, vystúpili siedmi poslanci a poslankyne Národnej rady, pani Kiššová, pán Krajniak, pán Mihál, pán Burian, pán Droba, pán Viskupič, pán Matovič. Hlasovanie k tlači 59. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2024-05-14):
Vážené panie poslankyne, vážení páni poslanci, z mimoriadneho dôvodu osobných problémov pána Mažgúta, ktorý je súčasne spravodajcom, si dovolím vyhlásiť prestávku do 9.30 h a tak, aby sme kolegovi vyšli v ústrety, o 9.30 h budeme pokračovať v rokovaní. (Prestávka.)
Danko, Andrej, predseda NR SR (2017-04-07):
S reakciami na faktické, pán poslanec Rajtár.
Jarjabek, Dušan, poslanec NR SR (2011-06-17):
Práve som ho zrušil, pán podpredseda. (Potlesk.)
Blanár, Juraj, podpredseda NR SR (2021-06-25):
Teraz pani spravodajkyňa Jana Bittó Cigániková, nech sa páči.
Paška, Pavol, poslanec NR SR (2012-07-26):
Ďakujem pekne. Vážené kolegyne, vážení kolegovia, návrh novely ústavy, ktorý je výsledkom dohody a je spoločným návrhom všetkých poslaneckých klubov Národnej rady bol prerokovaný vo výboroch v druhom čítaní, neboli vznesené ani námietky, ani pripomienky. Chcem vás požiadať o podporu a schválenie tejto zásadnej ústavnej zmeny. Ďakujem. (Potlesk.)
Krúpa, Juraj, poslanec NR SR (2023-06-13):
Ďakujem. V prvom rade chcem povedať, že oceňujem, že ste sa ako vláda zhostili tejto historickej úlohy prvej takej tzv. tej úradníckej vlády, ktorá pre vás, toto obdobie pre vás nebude jednoduché, lebo naozaj snažiť sa vládnuť v situácii, ktorá je takto vyhranená, v spoločnosti, ktorá je totálne polarizovaná, budete mať určite kladené prekážky zo strany rôznych politických subjektov, ktoré sme tu aj dnes počuli vystupovať, počuli sme rôzne bludy typu Soros, mimovládne organizácie, migy 29, abonentná zmluva a tak ďalej a tak ďalej. Zároveň ma mrzí, že sme vlastne jediní, ktorí sme sa takto konštruktívne postavili k programovému vyhláseniu vlády a že aj takto konštruktívne sa snažíme viesť túto diskusiu na rozdiel od rôznych kolegov. Ja by som vám chcel, samozrejme, popriať, aby sa, veľa úspechov. Sú tam veci, ktoré tam máte v tom programovom vyhlásení vlády, či už sú to krátkodobé, alebo strednodobé ciele, ktoré ste si stanovili, a oceňujem aj to, že tie strednodobé ciele už sú pre vás vlastne niečo ako výhľadovo, čo niečo pripravujete pre tú nasledujúcu vládu, ktorá keď príde, by sa ich mohla zhostiť, aby mohla aspoň v niečom pokračovať. Tak pevne verím, že aspoň časť z toho sa ujme. Tak vám držím palce a ďakujem vám veľmi pekne.
P. Paška, predseda NR SR: (2009-10-22):
(Hlasovanie.) 142 prítomných, 19 za, 66 proti, 56 sa zdržalo, 1 nehlasoval. Tieto pripomienky sme neschválili.
Turčanová, Andrea, poslankyňa NR SR (2024-01-23):
Ďakujem veľmi pekne. Pani poslankyňa Kalmárová spomenula dve ženy, ktoré si myslím, že si zaslúžia pozornosť, a to jednak Margaret Thatcherovú, ale aj našu pani prezidentku a jej vystúpenie ku skrátenému legislatívnu, legislatívnemu konaniu v tomto parlamente. Ja by som chcela na to nadviazať vlastne ďalšou ženou, ktorou je európska generálna prokurátorka Laura Kövesi, ktorá došla k záveru, že na základe dôkladnej analýzy kombinácie navrhovaných zmien a doplnení, že tieto naše zmeny predstavujú vážne riziko porušenia zásad právneho štátu. Podľa prokuratúry plánované kroky vlády predstavujú faktickú amnestiu v značnom počte aktívnych vyšetrovaní poškodzujúcich finančné záujmy Európskej únie na území Slovenska. V dôsledku toho by bola vážne ovplyvnená spoločnosť Európskej prokuratúry efektívne vyšetrovať a stíhať trestné činy spadajúce do jej pôsobnosti a úroveň ochrany finančných záujmov Európskej únie v Slovenskej republike by sa prudko znížila. Vzhľadom na to, že navrhované zmeny a doplnenia by znížili trestnoprávnu odstrašujúcu schopnosť, pokiaľ ide o trestné činy spadajúce do pôsobnosti Európskej prokuratúry, je spochybnený aj zámer slovenskej vlády splniť si povinnosť účelne chrániť rozpočet Únie. Verím, kolegovia, že si aspoň v tomto prípade uvedomujete vážnosť celej situácie a najmä vážnosť následkov predložených zmien. Ďakujem.
Čepček, Martin, poslanec NR SR (2023-06-27):
Ďakujem pekne kolegom za reakcie. Pán kolega Lehotský, no to, že niekto nemá prax, to znamená iba to, že asi nevie, ako ten výchovnovzdelávací proces prechádza zo strany, teda ako prebieha zo strany učiteľa a žiaka. To, že niekto chodil na základnú školu alebo na strednú školu, to neznamená, že je ešte odborník v tejto oblasti a vie, ako to tam funguje. Lebo už máme 30 rokov, odkedy sa tento systém zmenil a musíte a doba sa mení každú chvíľku a my v podstate týmto zákonom reagujeme na aktuálne problémy v rezorte školstva. Nič iné týmto zákonom nesledujeme. Ešte chcem povedať, bolo tu spomenuté, pán poslanec Stančík. Ja mám taký pocit, že pán poslanec Stančík čerpá informácie iba z médií a vôbec si tieto informácie nedohľadáva, že by si vôbec ten zákon aj s pozmeňovacím návrhom prečítal. Lebo tie bludy, ktoré tu on šíril v rozprave, tie sú tak, ja neviem, či vymyslené alebo skôr vyfabulované. Ďakujem.
Kaník, Ľudovít, poslanec NR SR (2011-07-11):
Často tu už počúvame o tom, že ako ten Zákonník neprinesie nové pracovné miesta. Strašne sa intenzívne snažíte túto mylnú tézu prezentovať, ale pán poslanec Burian to posunul ďalej a posunul to tým spôsobom, že už povedal, dôjde k zvýšeniu zamestnanosti, dôjde k zvýšeniu tvorbe nových pracovných miest, ale že nebude to kvôli Zákonníku práce. Takže vy si už robíte alibi. Vy viete, že to bude fungovať, vy viete, že pracovných miest bude veľa, ale už teraz kričíte, že pozor, ale nebude to kvôli tomuto zákonu. Ďakujem, že už viete, že k zvýšeniu zamestnanosti dôjde. (Potlesk.)
P. Hrušovský, predseda NR SR: (2004-01-20):
návrhu na uzavretie Zmluvy medzi Slovenskou republikou a Svätou stolicou o katolíckej výchove a vzdelávaní . Poprosím pána ministra školstva, aby z poverenia vlády Slovenskej republiky predmetný návrh uviedol.
Herák, Ján, poslanec NR SR (2021-05-04):
Hlasovali sme o všetkých bodoch zo spoločnej správy. Teraz prejdeme k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu poslankyne Petry Krištúfkovej.
Brixi, Otto, poslanec NR SR (2012-06-29):
Ďakujem pekne, pani predsedajúca. Pán kolega Kaník, ja s vami plne súhlasím, že nie sme taká bohatá krajina, aby sme si mohli dovoliť bezbreho rozdávať sociálne dávky, ale zase na strane druhej si myslím, že nie sme ani takí chudobní, aby sme si mohli dovoliť nechať v sociálnej neistote tých, ktorí tú sociálnu a spoločenskú barličku potrebujú. Zo skúseností najmä tých praktických rokov viem, že ten váš pravicový pohľad a môj sociálnodemokratický na túto tému je zjavne odlišný. Len na tému tých dávok v hmotnej núdzi chcem povedať, že tak ako sú dávky uvedené v predmetnom materiáli, ich kritizovala aj Svetová banka, ktorá poukazuje na prílišnú nízkosť vzhľadom na sociálne a ekonomické prostredie Slovenska. Ďakujem pekne.
Kollár, Boris, predseda NR SR (2020-07-08):
Ďakujem. Prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 154. Návrh na jeho pridelenie na prerokovanie výborov je v rozhodnutí č. 142. Dávam slovo poslankyni Anne Záborskej, aby návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Bugár, Béla, podpredseda NR SR (2010-08-05):
Pán poslanec Muňko.
P. Hrušovský, predseda NR SR: (2005-09-22):
(Hlasovanie.) 130 prítomných, 76 za, 51 proti, 3 sa zdržali. Návrh sme schválili. Pán poslanec Miklušičák bol poverený ústavnoprávnym výborom, aby predložil Národnej rade návrhy hlasovaní k návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1282). Pán poslanec Miklušičák. J. Miklušičák, poslanec: Ďakujem. Vážený pán predseda, dajte hlasovať o tom, že Národná rada prerokuje predmetný návrh zákona v druhom čítaní.
P. Paška, predseda NR SR: (2010-02-10):
(Hlasovanie.) 141 prítomných, 88 za, 1 proti, 45 sa zdržalo, 7 nehlasovalo. Návrh zákona sme postúpili do druhého čítania. Ďalej.
Bugár, Béla, podpredseda NR SR (2017-06-16):
Nech sa páči, pán spravodajca, samozrejme, máte slovo záverečné.
Vašečka, Richard, poslanec NR SR (2021-11-02):
Ďakujem. Dovoľujem si členom výboru pre vzdelávanie, vedu, mládež a šport pripomenúť zasadnutie výboru na č. 33a o 12.45 hod. Ďakujem.
Kamenický, Ladislav, poslanec NR SR (2019-04-04):
Ďakujem pekne. Takisto by som chcel pripomenúť schôdzu výboru pre financie a rozpočet o 13.30 v zasadačke výboru. Ďakujem pekne.
D. Jarjabek, poslanec: (2004-09-10):
Pozmeňujúci návrh k návrhu zákona, ktorým sa mení a dopĺňa zákon č. 599/2003 Z. z. o dani z príjmov v znení neskorších predpisov (tlač 731), by som poprosil doplniť takto: V čl. I sa pridáva nové číslo 1, ktoré znie: V § 13 ods. 1 písm. a) za slovo „rozpočtových“ vložiť slová „príspevkových“. Ostatné body sa prečíslujú. Krátko zdôvodním. Schválením zákona č. 599/2003 Z. z. boli z oslobodenia od dane vyňaté príjmy príspevkových organizácií z činnosti, ktorá je vymedzená zriaďovateľom v zriaďovacej listine na plnenie jej základného účelu, ako aj príjmy z prenájmu zahrnuté v rozpočte zriaďovateľa. Z uvedeného vyplýva, že príjem z prenájmu, ako aj príjem z ostatnej činnosti príspevkových organizácií sa na rozdiel od predchádzajúceho znenia § 19 ods. 1 písm. a) zákona č. 366/1999 Z. z. o dani z príjmov v znení neskorších predpisov v súčasnosti zdaňuje rovnako ako u ostatných daňovníkov, čím dochádza k zvýšeniu zaťaženia, resp. nepriamemu zníženiu rozpočtu organizácie o 19 % daňou z príjmov dosiahnutých práve touto činnosťou. Činnosť mimo hlavné činnosti, ktorá je uvedená v prípade príspevkových organizácií v ich zriaďovacích listinách, nie je realizovaná za účelom dosiahnutia zisku a nemá podnikateľský charakter. Naopak, ide o príjmy, vlastné zdroje, ktoré organizácie používajú na financovanie výdavkov súvisiacich s realizovaním aktivít a ďalšieho rozvoja v príslušnej oblasti kultúry, resp. v oblasti, v ktorej organizácia plní svoje poslanie. Sústredením týchto zdrojov sa nevytvára skutočný zisk, pretože na ďalšie financovanie výdavkov týchto organizácií prispieva zriaďovateľ. Výška príspevku zriaďovateľa sa odvíja od výšky vlastných zdrojov. Rozpočet organizácie v aktuálnom čase tak vždy spĺňa požiadavku vyrovnanosti. Nie je zdrojom skutočného zisku, je to § 38 ods. 2 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov. Týmto návrhom neprichádza k žiadnemu zvýšeniu štátneho rozpočtu. Je tu iba akési urýchlenie cesty peňazí do kultúrnych organizácií vyrobených v kultúrnych organizáciách. Opäť len to potvrdzuje tú filozofiu, ktorú razíme, že peniaze, kde sa vyrobia, mali by ostať. Posúďte, budem rád, keď tento môj návrh bude akceptovaný. Ďakujem za pozornosť.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 138 poslancov, za 74, proti 49, zdržalo sa 13 poslancov, 2 nehlasovali. Konštatujem, že návrh bol schválený. Teraz budeme hlasovať o návrhu poslancov, ktorí navrhujú, aby sa o návrhu vlády na vymenovanie guvernéra a viceguvernéra, na voľbu členov Rady pre vysielanie a retransmisiu a kandidátov na členov disciplinárnych senátov hlasovalo tajne. Prezentujme sa hlasujme. (Hlasovanie.) Prítomných 138 poslancov, za 78, proti 55, zdržali sa 5 poslanci. Konštatujem, že návrh bol schválený. Pristúpime teda k tajnému hlasovaniu. Chcem vás, páni poslanci, upozorniť, aby ste chvíľku počúvali, lebo máme veľa hlasovacích lístkov a aj minule sa mýlili poslanci. Takže vykonáme spolu s tajným hlasovaním opakovanú voľbu členov Rady Slovenského pozemkového fondu, takisto aj člena Správnej rady Ústavu pamäti národa. Tajné hlasovanie vykonáme na šiestich hlasovacích lístkoch. Samozrejme, už ani nebudem hovoriť, že pri každom mene musíte jednu z alternatív zakrúžkovať alebo teda označiť. Pri členoch Rady pre vysielanie a retransmisiu je platný ten hlasovací lístok, na ktorom je označený najviac „za“ u troch kandidátoch, teda najviac u troch kandidátoch. Pri voľbe kandidátov na členov disciplinárnych senátov je možné označiť „za“ aj u všetkých kandidátov. Chcem vás upozorniť, vážené panie poslankyne, páni poslanci, poslednú dobu sa nám nedarí odsúhlasiť a zvoliť členov do disciplinárnych senátov. Každý, kto v tejto veci trošku vie chodiť, vie, že my musíme prehovárať tých ľudí, aby do týchto senátov nejakým spôsobom boli ochotní vôbec kandidovať. Takže bol by som rád, keby sme už niektorých aspoň zvolili. Potom na hlasovacom lístku v opakovanej voľbe členov Rady Slovenského pozemkového fondu navrhnutých výborom je možné označiť alternatívu „za“ najviac u štyroch kandidátoch. Pri voľbe člena Správnej rady Ústavu pamäti národa je platný hlasovací lístok, kde bude označená alternatíva „za“ najviac u jedného kandidáta. Vždy naspodku hlasovacieho lístku máte označené, koľkých možno najviac zvoliť. Takže pristúpime k vykonaniu tajného hlasovania. (Tajné hlasovanie o návrhu na voľbu členov Rady pre vysielanie a retransmisiu , tlač 1196, o návrhu na voľbu kandidátov na členov disciplinárnych senátov , tlač 1250, o návrhu na vymenovanie guvernéra Národnej banky Slovenska , tlač 1248, o návrhu na vymenovanie viceguvernéra Národnej banky Slovenska , tlač 1249, o návrhu na členov Rady Slovenského pozemkového fondu – opakovaná voľba, tlač 1124,  a o návrhu na člena Správnej rady Ústavu pamäti národa – opakovaná voľba, 1182.) (Akt tajného hlasovania.)
A. Belousovová, podpredsedníčka NR SR: (2007-06-20):
Otváram rozpravu k tomuto bodu. Do rozpravy som nedostala žiadnu písomnú prihlášku, preto sa chcem opýtať, či sa chce niekto prihlásiť do rozpravy ústne. Uzatváram možnosť podania ústnych prihlášok do rozpravy. A zároveň vyhlasujem rozpravu za skončenú. Pán minister, chcete sa vyjadriť? Pani spravodajkyňa, chcete sa vyjadriť? Prerušujem rokovanie o tomto bode programu. A ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov . Vládny návrh zákona ste dostali pred prvým čítaním ako tlač 277 a spoločnú správu výborov máte ako tlač 277a. Teraz prosím pána podpredsedu vlády Slovenskej republiky pána Dušana Čaploviča, aby tento vládny návrh zákona odôvodnil. Nech sa páči.
Zmajkovičová, Renáta, podpredsedníčka NR SR (2013-05-30):
Ďakujem, pán spravodajca. Otváram všeobecnú rozpravu. Do rozpravy som dostala dve písomné prihlášky, za poslanecký klub OĽaNO Igor Matovič a ďalším písomne prihláseným je pán poslanec Gábor Gál. Nech sa páči, pán poslanec Igor Matovič.